মতিউর রহমান নিজামী একজন প্রধান সারির রাজনীতিক, অতএব তাঁর না জানার কথা নয় যে ব্লাসফেমি আইন বাতিল হয়ে গেছে। এ আইন বাতিল হয়ে যাওয়ার পর ব্রিটিশ এমপি ইভান হ্যারিস, যিনি এটি বাতিলের প্রস্তাবক ছিলেন, তিনি বলেছিলেন, ‘প্রগতির পথের শেষ বাধাটি দূর হলো’; নিজামীর কি ধারণা ছিল, ইভান হ্যারিসের ওই কণ্ঠ বাংলাদেশের মানুষের কানে পৌঁছায়নি? শুধু হ্যারিস কেন, আরও আগে ১৯৪৯ সালেই ব্রিটেনের আইন বিজ্ঞানী লর্ড ডেনিং ব্লাসফেমি আইনকে অতীত’ এবং ‘মৃত’ বলে উল্লেখ করেছিলেন। এইভাবে ব্লাসফেমি ব্রিটেনে অনেক আগেই অকার্যকর হয়ে গেছে।